b'\n_START_ARTICLE_\nS\xc3\xb8slaget i Ebeltoft Vig\n_START_PARAGRAPH_\nS\xc3\xb8slaget i Ebeltoft Vig var et slag under anden Karl Gustav-krig, der fandt sted 23. juli 1659 i Ebeltoft Vig._NEWLINE_I vigen l\xc3\xa5 en fl\xc3\xa5de best\xc3\xa5ende af to danske og tre hollandske fart\xc3\xb8jer, der havde til opgave at sikre en st\xc3\xb8rre overf\xc3\xb8rsel af tropper til Fyn. Peder Jensen Bredal stod i spidsen for de danske skibe, mens kaptajn de Konigk anf\xc3\xb8rte de hollandske. Om morgen 23. juli overraskede en svensk fl\xc3\xa5de p\xc3\xa5 10 skibe under ledelse af Owen Coxe. Der udspillede sig en langvarig kamp, under hvilken en hollandsk fregat blev spr\xc3\xa6ngt i luften, og svenskerne vandt slaget. Kamphandlingerne kostede den danske kaptajn Bredal livet, idet han blev ramt i benene s\xc3\xa5 voldsomt, at han d\xc3\xb8de efter kort tid._NEWLINE_Som direkte resultat af slaget blev, at de tropper, der skulle have v\xc3\xa6ret overf\xc3\xb8rt, blev taget til fange af svenskerne, der ogs\xc3\xa5 br\xc3\xa6ndte de mindre troppeskibe af og kaprede de resterende danske fl\xc3\xa5defart\xc3\xb8jer._NEWLINE_I 1893 blev der fundet en firepundskanon fra 1625, der menes at v\xc3\xa6re fra den ituspr\xc3\xa6ngte hollandske fregat. I 1999 fandt man i Ebeltoft Fiskerihavn et vrag, som sandsynligvis stammede fra denne begivenhed.'